Hotel Polisszja

A Hotel Polisszja (ukránul: Готель Полісся; (oroszul: Гостиница Полесье egy elhagyatott szálloda Pripjaty szellemvárosban. A szállodát az 1970-es évek közepén építették, elsősorban a csernobili atomerőműbe érkező delegációk és vendégek számára. A létesítmény mindössze bő egy évtizedik működött, mielőtt az 1986-os csernobili atomerőmű-baleset bekövetkezett, és a várost evakuálták. A szálloda Pripjaty központjában, a Lenin téren található, közvetlenül az Enyergetyik kultúrpalota és az egykori áruház mellett. A tetőről kiváló kilátás nyílik a városra és a környező erdőkre. Története Építése és eredeti funkciója A szállodát az 1970-es években építették, a szovjet modernista építészet jellegzetes stílusában. A cél az volt, hogy reprezentatív szálláshelyet biztosítson a csernobili atomerőműbe érkező szovjet és külföldi delegációk számára. A tervek szerint a legfelső szinten panorámás kávézó és tetőteraszt terveztek nyitni, ám ez sosem valósult meg. Szerepe a csernobili katasztrófa idején 1986. április 26-án a reaktorrobbanást követően Pripjaty lakosságát evakuálták, de a Hotel Polisszja továbbra is használatban maradt. A szállodát ideiglenesen a likvidátorok, a sugárzásmérő személyzet és a kormányzati bizottság tagjai vették birtokba. A tetőn megfigyelőpontot alakítottak ki, ahonnan a helikopteres műveleteket koordinálták a reaktor felett. Egyes beszámolók szerint magas rangú szovjet tisztviselők - köztük állítólag Mihail Gorbacsov - is megfordultak itt a katasztrófa utáni napokban. Építészete és belső kialakítása A hotel egy többemeletes, modernista tömbépület, amely a város főterének meghatározó eleme. A tetején ma is látható a „Готе́ль Полісся” felirat. A szálloda belső terének kialakítása a kor szovjet stílusát követte. Tágas előcsarnok, márványszerű burkolatokkal, étterem és kiszolgálóhelyiségek, egyszerű funkcionális vendégszobák, nagy üvegfelületek, a főtérre néző kilátással. Jelenlegi állapota A Hotel Polisszja ma teljesen elhagyatott, a csernobili zóna egyik ikonikus romépülete. Szerkezete még áll, de a belső terek súlyosan károsodtak. A turisták és urbex‑kutatók egyik kedvelt célpontja, bár a bejárás hivatalosan korlátozott és veszélyes lehet. A szálloda szobaárairól nem maradt fenn hivatalos adat, mint ahogy arról sem, hogy hány szobás volt a hotel. Becslések szerint 70-100 szoba állt rendelkezésére a vendégeknek. A korabeli szovjet szállodák árszabása alapján egy éjszaka várhatóan 5–15 rubel között lehetett, azonban a Hotel Polisszja elsősorban delegációk elszállásolására szolgált, így a vendégek többsége nem saját költségen fizetett. Kulturális és szimbolikus jelentősége A szálloda a 2019-es Csernobil minisorozat fő helyszíne. A szálloda a S.T.A.L.K.E.R.: Shadow of Chernobyl játék utolsó utolsó szintjén szerepel, ahol egy kulcsfontosságú küldetés helyszíne a játék legjobb befejezésének elérésére. A hotel látható a S.T.A.L.K.E.R.: Call of Pripyat Pripyat szintjén a háttérben, bár a játszható területen kívül van. A szálloda szerepel a Call of Duty 4: Modern Warfare "All Ghillied Up" és "One Shot, One Kill" szintjein, ahonnan Price és MacMillan lelőlik Zakhaevet. A szálloda látható Suede "Life Is Golden" című videoklipjében. A szálloda a Chernobylite játék néhány szintjén is szerepel. Az épületmodell (belül és kívül) fotogrammetriával készül, és a játékosok a küldetéseken keresztül felfedezhetik az épületet. A hotel szerepel a Counter-Strike: Global Offensive játékban a de_cache térképen, ahol a CT-spawn játszható területén kívül található. A szálloda megjelenik az S.T.A.L.K.E.R. 2: Heart of Chornobyl című filmben, tele zombikkal és más ellenségekkel. A legfelső emeleten egy húsvéti tojás is található a Call of Duty 4 "All Ghillied Up" küldetéséhez. Irodalom Higginbotham, Adam: Midnight in Chernobyl. Simon & Schuster, 2019. ISBN 978-1501134616. Plokhy, Serhii: Chernobyl: History of a Nuclear Catastrophe. Basic Books, 2018. ISBN 9781541617094 Leatherbarrow, Andrew: Chernobyl 01:23:40. Andrew Leatherbarrow Publishing, 2016. ISBN 9780993597503. Külső hivatkozások Hotel Polisszja – Chernobyl Tour ismertető Hotel Polisszja – Chernobyl Gallery (archív) Források